Bindusara

Bindusara () duusra Mauryan emperor, Magadha ke puraana India me rahaa. Puraana Greco-Roman lekhak uske Amitrochates bolat rahin, jon naam saait uske  Sanskrit padwi Amitraghāta ("dusman ke hatya kare waala") se aais hae.

Bindusara,  raaj-kul ke suruu kare waala, Chandragupta ke larrkaa rahaa aur  sabse mashuur samrath Ashoka ke pitaji rahaa. Uske jindagi ke baare me otna nai likha gais hae jetna Chandraguta aur Ashoka ke baare me likha gais hae. Bindusara ke baare me jaankari uu sab itihaas se aais hae jiske, uske ke maut ke kuchh sau saal baad likha gais rahaa. Bindusara, uske pitaji ke banaawa gais samrajya ke aur majbuut karis rahaa.  

16th century ke Tibetan Buddhist lekhak, Taranatha likhis hae ki Bindusara ke raaj ke time uu dakchhin India me dher ilaaka ke jiitis rahaa, lekin aaj-kal ke itihaas ke adhyan kare waala log isme bahut biswas nai kare hae. 

 Background 
Puraana jamaana me Binusaara ke jindagi ke baare me bahut kuchh nai likha gais rahaa. Uske baare me dher jaankaari  Jain kathaa se aais hae, jon   Chandragupta pe jaada dhyaan diis hae aur Buddhist kathaa se, jon jaada dhyan Ashoka pe diis hae. Jain kathaa, jaise Hemachandra ke Parishishta-Parvan ke uske maut ke lagbhag 1000 saal baad likha gais hae.  Jaada Buddhist kathaa Ashoka ke bachpan ke din ke baare me , ke bhi Ashoka ke maut ke kuchh sau saal baad likha gais hae aur iske bahut kamti itihasik  kimat hae.  Jab ii sab katha ke kaam me laae ke Bidusara ke raaj ke baare me anumaan lagaawa jaae sake hae, ii puura biwas kare ke laaek nai hae  Ashoka aur Buddhism ke biich me nagiich ke rista rahaa.

References

vibhag:B
vibhag:Maurya ke raaj-kul